এছাড়াও নোয়াশাল’ নামের একটি নাটকে অভিনয় করছেন অহনা। বরিশাল ও নোয়াখালীর আঞ্চলিক ভাষার নাটক এটি। নাটকটি বেশ জনপ্রিয়তা পেয়েছে দর্শকদের কাছে। নাটকে বরিশালের ভাষায় কথা বলছেন অহনা। এ বিষয়ে বলেন, মজার ব্যাপার হলো, দীর্ঘদিন ধরে এতে অভিনয়ের পরও বরিশালের ভাষা পুরোপুরি আয়ত্ত করতে পারিনি। যদিও আমার গ্রামের বাড়ি বরিশাল। তারপরও ভাষাটা কেন যেন রপ্ত হচ্ছে না। সে কারণে মীর সাব্বির ভাই প্রায়ই আমাকে ক্ষেপায়। দীর্ঘদিন ধরে একটি নাটকে অভিনয় করা হলে একটা সময় সবাই মিলে পরিবারের মতো হয়ে যায়। এই নাটকের বেলাতেও তেমনটাই হয়েছে। 'নোয়াশাল' কিন্তু শুধু হাস্যরসাত্মক নাটক নয়। এই নাটকের মধ্যমে আমরা সামাজিক অনেক সমস্যার কথা তুলে ধরেছি।’